Timsah
<s>Timsah (arapski: بحيرة التمساح)/ Buḥayrat al-Timsāḥ) poznato i kao Krokodilsko jezero je boćato jezero na 
sjeveroistoku Egipta, skoro na sredini Sueskog kanala, između grada Sueza na jugu i Port Saida na sjeveru.</s>

<s>Na njegovoj sjeverozapadnoj obali prostire se grad Ismailia.</s>

<s>Karakteristike 
Timsah leži na geološkoj depresiji na prevlaci između Crvenog i Sredozemnog mora.</s><s>Najniže točke te depresije su današnja plitka reliktna jezera od kojih je jedno i Timsah.</s><s>Površina Timsaha iznosi 14 km², a najveći dio jezera je plitka močvara, čija dubina rijetko prelazi 3 metra.</s>

<s>Utvrđeno je da je u pradavna vremena Jezero Timsah bilo sjeverni kraj Crvenog mora.</s>

<s>Timsah ima približno trokutastu formu s izduženim stranama koje se pružaju otprilike 5 km od istoka prema zapadu (bez periferinih laguna) i 4,5 km od sjevera prema jugu sa maksimalnom dubinom većom od 25 m, na mjestima Sueskog kanala koja su jaružanjem produbljena.</s>

<s>Prije izgradnje Sueskog kanala Jezero Timsah bilo je jedno od plitkih boćatih jezera u Delti Nila.</s><s>Otkad je izgrađen kanal prima velike količine slane morske vode, ali s druge strane i slatku vodu iz Kanala Ismailia koji je prokopan od Nila do Timsaha između 1861. 
- 1862. za potrebe izgradnje Sueskog kanala.</s>

<s>Jezero Timsah je vjerovatno iskorišteno kao spoj za izgradnju kanala još u 4. mileniju pne. za vrijeme Starog kraljevstva, kog je proširio Darije Veliki.</s><s>Izgradnja suvremenog Sueskog kanala kod Jezera Timsah započela je 1861.</s>

<s>Timsah je zajedno sa Gorkim jezerima omogućio Ferdinandu Lessepsu izgradnju Sueskog kanala bez ustava.</s>

<s>Izvori</s>

<s>Vanjske veze</s>

<s>Lake Timsah</s>

<s>Jezera u Egiptu</s>

